**Nigel Paul Farage** (s. 3. huhtikuuta 1964 Kent, Englanti) on brittiläinen poliitikko. Farage oli Euroopan parlamentin jäsen vuosina 1999–2020 ja oli Vapauden ja suoran demokratian Eurooppa -europarlamenttiryhmän puheenjohtaja. Hän toimi Yhdistyneen kuningaskunnan itsenäisyyspuolueen (UKIP) puheenjohtajana vuosina 2006–2009 ja 2010–2016. Hän erosi UKIP:ista vuonna 2018. Keväällä 2019 Farage nousi uuden Brexit Party -puolueen johtajaksi. Hän luopui puolueen johtajuudesta ja jäsenyydestä vuonna 2021.

Tausta
------

Nigel Farage syntyi Downen kylässä Kentissä vuonna 1964. Hänen isänsä oli pörssivälittäjä, joka jätti perheen kun Nigel oli viisivuotias. Farage ei mennyt yliopistoon vaan ryhtyi välittäjäksi Lontoon Cityn tavarapörssiin.. Faragen isänpuoleinen suku on alun perin hugenotteja Ranskasta.

Poliittinen ura
---------------

Farage oli aluksi konservatiivipuolueessa, mutta erosi siitä, kun pääministeri John Major allekirjoitti Maastrichtin sopimuksen. Vuonna 1993 Farage oli perustamassa UKIP:ia, jonka tavoitteena on irrottaa Britannia Euroopan unionista. Hänet valittiin Euroopan parlamenttiin vuoden 1999 vaaleissa ja oli sen jäsen vuoteen 2020 asti. Farage sanoo, että EU:ta täytyy yrittää muuttaa sisältäpäin. Hänet tunnetaan suorapuheisena ja terävänä EU-kriitikkona. Farage sanoo rakastavansa Eurooppaa, mutta ei halua, että Euroopan unioni "samanlaistaa" Euroopan.

Vuonna 2005 Farage oli aktiivisesti ajamassa epäluottamusäänestystä entistä Euroopan komission puheenjohtajaa, José Manuel Barrosoa vastaan, jonka vierailu Spiros Latsisin huvijahdilla herätti epäilyksiä eturistiriidasta.

Farage oli ensimmäisen kerran UKIP:in puheenjohtajana 2006–2009. Hän erosi puheenjohtajan tehtävästä 2009, koska pyrki parlamentin alahuoneeseen vuoden 2010 parlamenttivaaleissa, mutta ei tullut valituksi. Hänet valittiin jälleen UKIP:in puheenjohtajaksi 2010.

Farage on ottanut etäisyyttä UKIP:in vuoden 2010 vaalimanifestiin, sillä hän ei ollut itse tekemässä sitä, koska ei ollut puolueen puheenjohtaja silloin. Faragen johdolla puolue laati vuonna 2015 uuden manifestin.

Farage joutui vuonna 2013 vihaisten mielenosoittajien piirittämäksi Skotlannin-vierailullaan. Mielenosoittajat syyttivät häntä rasismista ja kritisoivat hänen unionimyönteisyyttään, mutta hän pääsi lopulta poistumaan poliisin avulla.

Farage ilmoitti parlamenttivaalin 2015 jälkeen eroavansa puheenjohtajan tehtävistä, mutta puolueen johtoryhmä ei hyväksynyt eroa. Hän ilmoitti jälleen heinäkuussa 2016 eroavansa puolueen johdosta. Saman vuoden marraskuussa puheenjohtajuus siirtyi puolueen jäsenäänestyksen voittaneelle Paul Nuttallille. Farage erosi puolueesta kokonaan joulukuussa 2018 vastalauseena puolueen pakkomielteiselle suhtautumiselle islamiin ja katuaktivismiin sekä äärioikeistolaisaktivisti Tommy Robinsonn nimittämiselle puolueen neuvonantajaksi.

Farage kertoi maaliskuussa 2019 astuvansa uuden Brexit Party -puolueen johtajaksi. Hän sanoi johtavansa puolueensa vuoden 2019 eurovaaleihin, joissa Brexit Party sai lähes 30 prosentin äänisaaliin ja 29 edustajaa europarlamenttiin. Farage ei asettunut ehdolle vuoden 2019 parlamenttivaaleissa vaan ilmoitti keskittyvänsä kampanjoimaan puolueen muiden jäsenten puolesta. Vuonna 2021 Farage erosi puolueesta ja puoluejohtajan asemasta ja kertoi jättävänsä puoluepolitiikan.

Näkemyksiä
----------

Farage kehotti vuonna 2014 länttä lopettamaan Venäjän presidentin Vladimir Putinin Ukraina-politiikan arvostelun ja keskittämään voimavarat islamistiterroristien lyömiseen.

Yksityiselämä
-------------

Farage on ollut kahdesti naimisissa, ja hänellä on neljä lasta. Hän solmi toisen avioliittonsa 1999 saksalaisen Kirsten Mehrin kanssa. Farage oli 21-vuotiaana auto-onnettomuudessa ja vuonna 2010 lento-onnettomuudessa, ja hän on sairastanut kivessyövän. Hän pitää kriketistä ja vierailee usein ensimmäisen maailmansodan taistelupaikoilla ystäväryhmänsä kanssa.

Kesäkuussa 2023 Farage kertoi, että hänen henkilökohtainen ja yhtiönsä pankkitili Britanniassa on suljettu. Myöskään toiset suuret pankit eivät sallineet varojen siirtoja. Myös muiden oikeiston johtajien kuten Reform UK:n johtaja Richard Ticen ja Free Speech Unionin perustaja Toby Youngin tilejä on suljettu tai rajoitettu. Farage sanoi, että hänen on ehkä muutettava pois Britanniasta, jos hänelle ei myönnetä pankkitiliä. Coutts-pankki oli asiaa tiedusteltaessa paljastanut Faragen tilitietoja BBC:lle ja Financial Timesille ja väittänyt sen johtuvan säännöstä, että asiakkaalla pitää olla miljoona puntaa varoja tai lainoja pankista. Sulkemisen arveltiin johtuneen poliittisista syistä.

Lähteet
-------

1. ↑  Nigel Farage Euroopan parlamentti. Viitattu 11.3.2017.
2. 1 2  Nigel Farage | Facts, Biography, & Brexit | Britannica *www.britannica.com*. Viitattu 1.3.2023. (englanniksi)
3. 1 2  Nigel Farage quits as Reform UK leader in step back from party politics *The Guardian*.  7.3.2021. Viitattu 1.3.2023. (englanniksi)
4. ↑  Durkin, Martin: My six months with normal Nigel Farage  30.3.2014. The Telegraph. Viitattu 4.3.2017. (englanniksi)
5. 1 2 3 4 5 6  Goldsmith, Rosie: Profile: Nigel Farage, UKIP leader  4.12.2012. BBC. Viitattu 30.12.2014. (englanniksi)
6. ↑  Meltzer, Tom. "Is Nigel Farage a racist?", *The Guardian*, 10 May 2013. Luettu 28 April 2014. Archived from the original on 30 July 2013.
7. 1 2  Parkinson, Justin: Profile: UKIP leader Nigel Farage  2.4.2014. BBC. Viitattu 30.12.2014. (englanniksi)
8. ↑  Barroso rebuffs yacht questions  25.5.2005. BBC. Viitattu 29.12.2014. (englanniksi)
9. ↑  Branigan, Tania: Nigel Farage wins Ukip leadership contest  13.9.2006. The Guardian. Viitattu 30.12.2014. (englanniksi)
10. ↑  Mason, Rowena: Nigel Farage disowns Ukip's entire 2010 election manifesto  24.1.2014. The Guardian. Viitattu 28.12.2014. (englanniksi)
11. ↑  Ukip manifesto 2015: Nigel Farage's election policies The Week 6.5.2015
12. ↑  Johnson, Simon: Nigel Farage barricaded in Scottish pub and rescued by police riot van  16.5.2013. The Telegraph. Viitattu 29.12.2014. (englanniksi)
13. ↑  Mason, Rowena: Nigel Farage withdraws resignation as Ukip leader  11.5.2015. The Guardian. Viitattu 12.5.2015. (englanniksi)
14. ↑  Nigel Farage eroaa Ukipin johdosta *iltalehti.fi*.  4.7.2016. Viitattu 4.7.2016.
15. ↑  Paul Nuttall elected as UKIP leader  28.11.2016. BBC. Viitattu 4.3.2017. (englanniksi)
16. ↑  Huusko, Jukka: Brexitiä lietsonut Nigel Farage erosi perustamastaan Ukip-puolueesta (digitilaajille) *Helsingin Sanomat*.  5.12.2018. Viitattu 5.12.2018.
17. ↑  Nigel Farage back in frontline politics as Brexit Party leader *BBC News*.  22.3.2019. Viitattu 6.4.2019. (englanniksi)
18. ↑  Brexit Party storms to victory in EU elections smashing Tories and Labour in historic win for Nigel Farage *The Sun*.  27.5.2019. Viitattu 7.12.2019. (englanniksi)
19. ↑  General election 2019: Brexit Party will not stand in Tory seats *BBC News*.  11.11.2019. Viitattu 7.12.2019. (englanniksi)
20. ↑  Graham, Georgia: Nigel Farage: Stop opposing Vladmir Putin in Ukraine and join forces to defeat Islamic terrorists  16.9.2014. The Telegraph. Viitattu 29.12.2014. (englanniksi)
21. ↑  Tony Diver: Nigel Farage says he may have to leave UK after bank closes his accounts *The Telegraph*.  29.6.2023. Viitattu 6.7.2023.
22. ↑  Zak Garner Purkis: ‘I visited Farage's bank and even staff seem baffled that his account was closed' *Express*.  5.7.2023. Viitattu 6.7.2023.
23. ↑  Nigel Farage: Banks warned against closing accounts  4.7.2023. BBC. Viitattu 6.7.2023.

Aiheesta muualla
----------------

* Kuvia tai muita tiedostoja aiheesta **Nigel Farage** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Saksa
* Yhdysvallat
* Alankomaat
* Puola

 |
|  |
| Taiteenala | 
* MusicBrainz

 |
|  |
| Muut | 
* IdRef

 |

 |